משפחת מוזס

משפחת מוזס היא משפחה ישראלית שרבים מבניה עסקו ביזמות בתחום התקשורת. בין בני המשפחה הבולטים ניתן למנות את יהודה מוזס שהיה בעלי העיתון "ידיעות אחרונות", בנו נח מוזס שהיה עורך העיתון, ונכדו ארנון "נוני" מוזס שהוא המו"ל ובעל השליטה בעיתון מאז 1985. יהודה מוזס - איש עסקים ישראלי, יליד פולין (1886), עלה לארץ ב-1923. מו"ל העיתון "ידיעות אחרונות" משנת 1939, כשרכש את העיתון מידי גרשום קומרוב, ועד מותו בשנת 1956. מרים מוזס - אשתו של יהודה מוזס, נולדה ב-1904, נפטרה ב-1972. נח מוזס - בנם של יהודה ומרים מוזס. איש תקשורת ועסקים, עורך "ידיעות אחרונות" השני (הראשון היה עזריאל קרליבך) ומו"ל העיתון, עד מותו בשנת 1985 מתאונת דרכים. פולה מוזס - אשתו של נח מוזס. אשת תקשורת שכיהנה לאחר מות בעלה כמו"ל. נפטרה בשנת 1994 ממחלת הסרטן. אלכסנדר מוזס - בנם של יהודה ומרים מוזס. בעל בית דפוס בתל אביב שבו הודפס העיתון "ידיעות אחרונות" בסוף שנות ה-30 על ידי בעליו הקודמים גרשום קומרוב. לאחר תקופה קצרה פשט קומרוב את הרגל והציע אותו לאלכסנדר מוזס תמורת החוב שחב לו. מוזס העביר את השליטה בעיתון לאביו יהודה. מאיר מוזס - בנם של יהודה ומרים מוזס. חבר קיבוץ מעוז חיים. נמנע לקחת חלק בעסקי המשפחה. היה מבעלי המניות בידיעות אחרונות. ראובן (ישראל) מוזס - בנם של יהודה ומרים מוזס. עורך דין במקצועו. היה מבעלי המניות בידיעות אחרונות. חמדה נופך-מוזס - אשתו של ראובן מוזס. בתו של השופט ד"ר יצחק נופך. המייסדת והעורכת האחראית הראשונה של השבועון לאשה. משפטנית בהשכלתה, מראשונות עורכות הדין בארץ ישראל. דב יודקובסקי - בן דודו של יהודה מוזס. במשך שנים רבות שימש כעורך ידיעות אחרונות, ולאחר מכן כעורך מעריב. גלעד מוזס - בנם הראשון של נח ופולה מוזס. נפטר בשנת 1959 כתוצאה מתאונת דרכים. ארנון "נוני" מוזס - בנם השני של נח ופולה מוזס. בעל מניות של "ידיעות אחרונות", מו"ל העיתון כיום ועורכו לתקופה מסוימת. מיכל עפרון-מוזס - אשתו לשעבר של ארנון מוזס. דלית בר-מוזס - אשתו הנוכחית (2005) של ארנון מוזס. ג'ודי (יהודית) מוזס - בתם השלישית של נח ופולה מוזס. אשת תקשורת ומנחת רדיו וטלוויזיה. עמירם ניר - בעלה הראשון של ג'ודי מוזס. נהרג בתאונת מטוס ב-1988. לשניים שני ילדים - נמרוד ונדב. סילבן שלום - בעלה השני של ג'ודי מוזס (1993). חבר הכנסת ושר בממשלות ישראל. לשניים שלושה ילדים נוספים - התאומים שירה ותומר, ואלון. תמי מוזס - בתם הרביעית של נח ופולה מוזס. בעלת חברות ישראליות רבות ומנהלת עיתונים שונים בעבר (בהם "רייטינג" ו"מפל"). דוד "דדי" בורוביץ' - בעלה של תמי מוזס. מנהל קבוצת "כנפיים אחזקות". לתמי ודדי שני ילדים - נועה ויריב, בנוסף לשלושה ילדים מנישואיו הקודמים - מאיה, נמרוד ואמיר. עודד מוזס - בנו של אלכסנדר מוזס. בעל מניות בעיתון. ירש מאביו את בית הדפוס המשפחתי, "גרפוליט מפעלי דפוס בע"מ" שהיה אחד הגדולים בישראל, ובו הודפס היה ידיעות אחרונות. בנובמבר 2019, מכר את שטח בית הדפוס לאחר שנסגר, תמורת כרבע מיליארד שקל. זאב מוזס - בנו של מאיר מוזס. היה מנכ"ל ידיעות אחרונות. ב-1997 מכר את מניותיו בעיתון תמורת 185 מיליון דולר לקבוצת "מוניטין תקשורת" שהייתה בבעלות אליעזר פישמן וחיים בראון. יצחק נופך-מוזס - בנם של ראובן וחמדה מוזס. מרים "מימי" נופך-מוזס - אשתו של יצחק נופך-מוזס. העורכת האחראית של "לאשה", יו"ר אתר האינטרנט ynet. שמואל אהרון מוזס - בנם של ראובן וחמדה מוזס. הדס מוזס ליכטנשטיין- בתם של ארנון ומיכל מוזס. עובדת "ידיעות אחרונות" לשעבר, מנהלת הפיתוח העסקי בארץ ובעולם, ואחראית על הייעוץ המשפטי של סוכנות הדוגמנות והמשחק ADD. פרופ' טל אלון-מוזס - בתו של עודד מוזס וילידת 1957. מרצה וסגן דיקן בפקולטה לארכיטקטורה בטכניון. לשעבר ראש המסלול לאדריכלות נוף בטכניון. פרופ' שחר מוזס - בנו של עודד מוזס. מרצה למתמטיקה באוניברסיטה העברית בירושלים. פרופ' יהודה נופך מוזס - בנם של יצחק ומימי מוזס. רופא ילדים. תומר נופך-מוזס - בנם של יצחק ומימי מוזס. משפטן. עידו נופך מוזס - בנו של יהודה; רופא נטעלי נופך מוזס - בתו של תומר בן נופך מוזס - בנו של תומר איתי מוזס - בנו של טל שירה מוזס - בתו של טל עמית מוזס - בנו של שי ליה ליכטנשטיין- בתה של הדס עדי מרקוזה-הס, ישיבות בעלי המניות של "ידיעות אחרונות" נחשפות בספר "העיתון", באתר העין השביעית, 4 בנובמבר 2012 גילי מלניצקי, עסקת ענק למשפחת מוזס: מוכרת את שטח בית הדפוס בת"א בכרבע מיליארד שקל, באתר TheMarker‏, 19 בנובמבר 2019 ברוך קרא, כניסתו של אליעזר פישמן ל"ידיעות אחרונות" מחריפה את הדאגה מפני ריכוזיות יתר, באתר העין השביעית, 1 בדצמבר 1997